amanoisuno/poet huggingface dataset:
新政縣 元稹
新政縣前逢月夜，嘉陵江底看星辰。已聞城上三更鼓，曾沾幾許名兼利，勞動生涯涉苦辛。
南昌灘 元稹
渠江明淨峽逶迤，船到明灘拽zB遲。櫓窡動搖妨作夢，物色可憐心莫恨，此行都是獨行時。
見樂天詩 元稹
通州到日日平西，江館無人虎印泥。忽向破簷殘漏處，見君詩在柱心題。
夜坐 元稹
雨滯更愁南瘴毒，月明兼喜北風涼。古城樓影橫空館，孩提萬里何時見，狼藉家書滿臥床。
聞樂天授江州司馬 元稹
殘燈無焰影幢幢，此夕聞君謫九江。垂死病中驚坐起，暗風吹雨入寒窗。
歲日贈拒非 元稹
君思曲水嗟身老，我望通州感道窮。同入新年兩行淚，白頭翁坐說城中。
送盧戡 元稹
紅樹蟬聲滿夕陽，白頭相送倍相傷。老嗟去日光陰促，紅旗滿眼襄州路，此別淚流千萬行。
雨聲 元稹
風吹竹葉休還動，雨點荷心暗複明。曾向西江船上宿，慣聞寒夜滴篷聲。
奉和滎陽公離筵作 元稹
南郡生徒辭絳帳，東山妓樂擁油旌。鈞天排比簫韶待，猶顧人間有別情。
嘉陵水 元稹
古時應是山頭水，自古流來江路深。若使江流會人意，也應知我遠來心。
閬州開元寺壁題樂天詩 元稹
憶君無計寫君詩，寫盡千行說向誰。題在閬州東寺壁，幾時知是見君時。
憑李忠州寄書樂天 元稹
萬里寄書將出峽，卻憑巫峽寄江州。傷心最是江頭月，莫把書將上庾樓。
得樂天書 元稹
遠信入門先有淚，妻驚女哭問何如。尋常不省曾如此，應是江州司馬書。
寄樂天 元稹
無身尚擬魂相就，身在那無夢往還。直到他生亦相覓，不能空記樹中環。
酬知退 元稹
終須修到無修處，聞盡聲聞始不聞。莫著妄心銷彼我，我心無我亦無君。
通州 元稹
平生欲得山中住，天與通州繞郡山。睡到日西無一事，月儲三萬買教閑。
酬樂天書後三韻 元稹
今日廬峰霞繞寺，昔時鸞殿鳳回書。兩封相去八年後，
相憶淚 元稹
西江流水到江州，聞道分成九道流。我滴兩行相憶淚，會向伍員潮上見，氣充頑石報心仇。
喜李十一景信到 元稹
何事相逢翻有淚，念君緣我到通州。留君剩住君須住，我不自由君自由。
與李十一夜飲 元稹
寒夜燈前賴酒壺，與君相對興猶孤。忠州刺史應閑臥，江水猿聲睡得無。
贈李十一 元稹
淮水連年起戰塵，油旌三換一何頻。共君前後俱從事，羞見功名與別人。
寒食日 元稹
今年寒食好風流，此日一家同出遊。碧水青山無限思，莫將心道是涪州。
三兄以白角巾寄遺，發不勝冠，因有感歎 元稹
病瘴年深渾禿盡，那能勝置角頭巾。暗梳蓬發羞臨鏡，我身四十猶如此，何況吾兄六十身。
別李十一五絕 元稹
巴南分與親情別，不料與君床並頭。為我遠來休悵望，折君災難是通州。京城每與閒人別，猶自傷心與白頭。今日別君心更苦，別君緣是在通州。萬里尚能來遠道，一程那忍便分頭。鳥籠猿檻君應會，十步向前非我州。來時見我江南岸，今日送君江上頭。別後料添新夢寐，虎驚蛇伏是通州。聞君欲去潛銷骨，一夜暗添新白頭。明朝別後應腸斷，獨棹破船歸到州。
酬樂天醉別 元稹
前回一去五年別，此別又知何日回。好住樂天休悵望，匹如元不到京來。
酬樂天雨後見憶 元稹
雨滑危梁性命愁，差池一步一生休。黃泉便是通州郡，漸入深泥漸到州。
和樂天過秘閣書省舊廳 元稹
聞君西省重徘徊，秘閣書房次第開。壁記欲題三漏合，司馬見詩心最苦，滿身蚊蚋哭煙埃。
和樂天贈楊秘書 元稹
舊與楊郎在帝城，搜天斡地覓詩情。曾因並句甘稱小，因君投贈還相和，老去那能競底名。
和樂天題王家亭子 元稹
風吹筍籜飄紅砌，雨打桐花盡綠莎。都大資人無暇日，泛池全少買池多。
酬樂天頻夢微之 元稹
山水萬重書斷絕，念君憐我夢相聞。我今因病魂顛倒，唯夢閒人不夢君。
琵琶 元稹
學語胡兒撼玉玲，甘州破裏最星星。使君自恨常多事，不得工夫夜夜聽。
春詞 元稹
山翠湖光似欲流，蜂聲鳥思卻堪愁。西施顏色今何在，但看春風百草頭。